Tunnid toimusid 11b, 7a ja 7b, 12a ja 12b klassides. 12b klassi tund oli ka lahtine tund. Kuus kolleegi ei pidanud paljuks tulla uudistama ja ka ise Afganistani tunnetama. Hiljem kuulsin,  et ka veel teisedki oleksid tulnud, kui oleks leidunud rohkem asendusõpetajaid, aga kahjuks oli meil tol päeval mitu õpetajat haiguse tõttu puudu. Mul oli väga hea meel, et kolleeg Ruth tuli appi apelsine koorima, sest minu käed värisesid. Olin närvis, sest lahtisi tunde ei anna ma ju iga päev. Ruth oli ka see, kes kutsus huvijuht Liivia Rebase sellest tunnist fotosid tegema. Tund möödus õpilaste esitlusi kuulates ja vaadates, rosinaid ja pähkleid mekkides, apelsini koorimisest meeldivat aroomi nautides.